У складу са Ближим условима о начину, садржају, дужини, месту и времену обављања и другим питањима од значаја за обављање друштвено-корисног, односно хуманитарног рада, прописаним Правилником о обављању друштвено-корисног, односно хуманитарног рада ("Сл. гласник РС", бр. 68/2018) школски одбор ОШ „Угљаре'', Угљаре, је на седници одржаној дана 29.03.2019. године донео

ПРАВИЛНИК О ЕВИДЕНТИРАЊУ И ПРАЋЕЊУ ДРУШТВЕНО-КОРИСНОГ, ОДНОСНО ХУМАНИТАРНОГ РАДА УЧЕНИКА И ИЗВЕШТАВАЊА О ЊЕГОВИМ ЕФЕКТИМА

Уводне одредбе

Члан 1.

Овим правилником се утврђује начин евидентирања и праћења друштвено-корисног, односно хуманитарног рада и извештавања о његовим ефектима у ОШ „Угљаре“, Угљаре(даље: Правилник).

Обавеза обављања друштвено-корисног, односно хуманитарног рада одређује се ученику упоредо са изрицањем васпитне, односно васпитно-дисциплинске мере, у складу са Правилником о васпитно-дисциплинској одговорности ученика.

Друштвено-користан и хуманитарни рад, у смислу овог правилника, обухвата активности чијим се остваривањем развија друштвено одговорно понашање ученика и представља облик ресторативне дисциплине (даље: активности).

Члан 2.

***Лакше и теже повреде обавезе ученика и повреде забране ученика***

**1. Лакше повреде обавеза ученика**

***Лакше повреде обавеза ученика су:***

1) неоправдано изостајање са наставе и других облика образовно-васпитног рада до 25 часова у току школске године;

2) ометање рада у одељењу(галама, смех, употреба мобилног телефона на часу и др.);

3) недолично понашање према другим ученицима, наставницима, стручним сарадницима и другим запосленима у Школи;

4) изазивање нереда у просторијама Школе и школском дворишту;

5) непоштовање одлука надлежних органа Школе;

6) необавештавање родитеља, односно другог законског заступника ученика о резултатима учења и владања и непреношење порука одељенског старешине, других наставника и стручних сарадника;

7) оштећење школске зграде, просторија, инвентара, инсталација и прибора запослених у Школи;

8) оштећење или уништење личних ствари и прибора других ученика, наставника и других запослених у Школи;

9) неоправдано кашњење на редовну наставу и друге облике образовно-васпитног рада;

10) нарушавање естетског изгледа Школе и школског дворишта (бацање отпадака, уништавање садница и зелених површина, писање по зидовима и слично);

11) одбијање учешћа на школским манифестацијама и другим облицима образовно-васпитног рада у Школи и ван ње и недолично понашање на истим;

12) непристојно одевање и непристојан и неуредан изглед ученика;

14) неизвршавање редарске дужности;

15) невраћање књига библиотеци у предвиђеном року;

16) неношење свезака, уџбеника, прибора потребног за рад на часу;

17) неношење опреме за рад на часу физичког васпитања;

18) неиправдан изостанак са наставе, кршењем одлука надлежних органа школе;

19) спровођење насиља злоупотребом информационих технологија узнемиравајуће „зивкање“, слање узнемирујућих порука смс-ом, ммс-ом, путем веб-сајта, огласи и клипови усмерени на појединца са намером да га исмеју, снимање камером појединца против његове воље, снимање камером насилних сцена, дистрибуирање снимака и слика ученика без њиховог одобрења, са школског компјутера,

20) чини повреде првог нивоа прописане Правилником о Протоколу поступања у установи у одговору на насиље, злостављање и занемаривање.

Члан 3.

***За лакше повреде обавезе ученика могу се изрећи васпитне мере:***

**1) опомена;**

**2) укор одељењског старешине;**

**3) укор одељењског већа, на основу изјашњавања наставника који изводе наставу у одељењу ученика, у складу са општим актом школе.**

Члан 4.

 За изречене васпитне мере из члана 3. могу се одредити следеће активности друштвено-корисног, односно хуманитарног рада, као што је приказано у доле наведној табели:

|  |  |  |  |
| --- | --- | --- | --- |
| ВАСПИТНА МЕРА | АКТИВНОСТИ | УЧЕСТАЛОСТ | ВРЕМЕНСКИ ПЕРИОД |
| ОПОМЕНА | -продужетак обавезе редара;-писање рада/састава и излагање у одељењу на тему повреде обавеза;-осмишљавање, израда и уређивање паноа на одређену тему;-обавезно похађање додатне и допунске наставе, због неоправданог изостајања из школе;-брига о простору у којем ученици бораве (нпр. уређивање учионице, библиотеке, помоћ у размештању клупа, одржавање простора и др.);-надокнада оштећених личних ствари и нарушеног естетског изгледа школе;-помоћ наставнику (нпр. ученицима којима је потребна подршка и помоћ у учењуи др.);-поштовање правила понашања у погледу изгледа ученика;- одузимање мобилног телефона до краја наставног дана (по завршетку наставе моћи ће да га преузме од школског педагога или психолога);-помоћ дежурном наставнику за време одмора;-помоћ стручном сараднику (нпр. у припреми радионице, остваривању радионице, припрема предавања/ материјала за остваривање предавања - нпр. дељење материјала, техничка подршка приликом презентације, предавања, радионице итд.);-помоћ у обављању административних послова (нпр. ковертирање, превођење текстова и др.);-помоћ школским тимовима (нпр. брига о безбедности младих ученика уз присуство наставника / ученика, припрема презентација, радионице, предавања и остваривање предавања / радионица у одељењу и др.);-организовање посебних хуманитарних акција;-помоћ домару у радионици (нпр. поправка) и упознавање са заштитом на раду у установи и друга помоћ домару (нпр. уређење парка и простора око школе - чишћење снега, лишћа, окопавање цвећа, фарбање ограда, клупа, одржавање спортских терена и др .);-помоћ помоћно-техничком особљу око сређивања просторија у школи и упознавање са занимањем помоћни радник као и заштита на раду за ову занимање (одлагање смећа, заштитна опрема, рециклажа и др.);-учествовање у организацији предавања које остварују спољни сарадници (МУП, Црвени крст, итд.);-припрема презентација, предавања, радионица за ученике школе и остваривање у одељењима;-помоћ наставницима у припреми материјала за организацију ваннаставних активности (секције и сл.);-уређење школског дворишта (нпр. чишћење снега, окопавање цвећа, скупљање смећа, фарбање ограде или клупа);-остваривање предавања за одељењску заједницу на тему безбедности, насиља или других области у оквиру које је ученик прекршио правила, односно у вези са повређеним обавезама;-учествовање у организовању / промоцији спортских, музичких, културних и других активности у школи у сарадњи са наставником;-припрема / организовање представе, презентација видео клипа, стрипа или филма на тему везано за повреде обавезе;-израда флајера, стрипова, видео клипова и друго о небезбедном коришћењу средстава или небезбедном понашању и др. | 2 пута недељно | 2 недеље |
| УКОР ОДЕЉЕЊСКОГ СТАРЕШИНЕ | 2 пута недељно | 3 недеље |
| УКОР ОДЕЉЕЊСКОГ ВЕЋА | 3 пута недељно | 3 недеље |
|  |  |  |

**2. Теже повреде обавеза ученика**

***Теже повреде обавеза ученика су:***

1) уништење, оштећење, скривање, изношење, преправка или дописивање података у евиденцији коју води Школа или друга организација, односно орган;

2) преправка или дописивање података у јавној исправи коју издаје Школа или орган, односно исправи коју изда друга организација;

3) уништење или крађа имовине Школе, привредног друштва, предузетника, ученика или запосленог;

4) поседовање, подстрекавање, помагање, давање другом ученику и употреба алкохола, дувана, наркотичких средстава или психоактивне супстанце;

5) уношење у Школу или другу организацију оружја пиротехничког средства или другог предмета који може да угрози или повреди друго лице;

6) понашање ученика којим угрожава властиту безбедност или безбедност других ученика, наставника и запослених у Школи, у школским и другим активностима које се остварују ван школе, а које школа организује и које доводи до њиховог физичког и психичког повређивања;

7) употреба мобилног телефона, електронског уређаја и другог средства у сврхе којима се угрожавају права других или у сврху преваре у поступку оцењивања;

8) неоправдано изостајање са наставе и других облика образовно-васпитног рада више од 25 часова у току школске године, од чега више од 15 часова након писменог обавештења родитеља, односно другог законског заступника од стране школе;

9) учестало чињење лакших повреда обавеза у току школске године, под условом да су предузете неопходне мере ради корекције понашања ученика.

Члан 5.

***За теже повреде обавезе ученика могу се изрећи васпитно-дисциплинске мере:***

**1) укор директора и**

**2) укорНаставничког већа.**

Члан 6.

За изречене васпитне-дисциплинске мере из члана 5. могу се одредити следеће активности друштвено-корисног, односно хуманитарног рада, као што је приказано у доле наведној табели:

|  |  |  |  |
| --- | --- | --- | --- |
| ВАСПИТНА МЕРА | АКТИВНОСТИ | УЧЕСТАЛОСТ | ВРЕМЕНСКИ ПЕРИОД |
| УКОР ДИРЕКТОРА | -укључивање у припрему материјала и израду летописа школе, школског часописа итд;-приказ о значају важности евиденције и јавних исправа у одељењима или на састанку ученичког парламента;-приказ историјских догађаја у којима је значајна документација уништена;-израда презентације и приказ те презентације у одељењима на тему заштите имовине, како персоналних тако и школских, породичних и имовине других;-брига о простору у којем ученици бораве (нпр. уређивање учионице, библиотеке, продужени боравак; помоћ у размештању клупа, помоћ у одржавању простора и др);-помоћ домаћину и помоћно-техничком особљу у техничком одржавању школе (чишћење снега, лишћа и др.);- помоћ у изради брошура / флајера (нпр. "Петарде нису играчке" и дистрибуција по одељењима, разредима и др, интернет дистрибуција и др);- припрема материјала за рад у вези са темом која је повезана са одређеним понашањем и системом вредности које желимо да студент промени, односно усвоји;-учествовање у предавањима / трибинама које остварују стручњаци из одговарајућих области;-одлазак у ватрогасну бригаду / ватрогасни дом и информисање о превенцији кроз сарадњу са родитељима;-истраживање, помоћ одељенском старшини, односно наставнику у прикупљању материјала за остваривање предавања на одређеној теми;-помоћ тиму за заштиту од насиља у организовању предавања на тему о повреди;-израда презентације на тему која је везана за повреде обавеза;-помоћ дежурном наставнику;-помоћ домару у радионици (нпр. поправка) и упознавање са заштитом на раду у установи и друга помоћ домару (нпр. уређење парка и простора око школе - чишћење снега, лишћа, окопавање цвећа, фарбање ограда, клупа, одржавање спортских терена и др.);-помоћ запосленима ангажованим на одржавању хигијене око сређивања просторија у школи и упознавање са овим занимањем, као и заштитом на послу за обављање послова (нпр. одлагање смећа, заштитне опреме, рециклажа и др.);-помоћ тиму за заштиту од насиља у припреми и остваривању активности у вези са безбедношћу, у складу са узрастом и статусом ученика (брига о сигурности младих ученика у присуству наставника,припрема презентација, радионица, предавања, извођење предавања / радионица у одељењу и др.);-израда презентације и држање предавања уз подршку наставника на тему Заштита личних података на интернету;-помоћ дежурном наставнику у остваривању дежурства. | 3 пута недељно | 4 недеље |
| УКОР НАСТАВНИЧКОГ ВЕЋА | 4 пута недељно | 4 недеље |
|  |  |  |

**3. Повреде забране ученика**

*3.1. Забрана дискриминације*

У установама су забрањене дискриминације и дискриминаторско поступање, којим се на непосредан или посредан, отворен или прикривен начин, неоправдано прави разлика или неједнако поступа, односно врши пропуштање (искључивање, ограничавање или давање предности), у односу на лица или групе лица, као и на члановима њихових породица или блиским лицима на отворен или прикривен начин, заснован на раси, боје коже, предима, држављанству, статусу мигранта, односно расељеног лица, националног припадности или етничког поријекла, језика, верских или политичких убеђењима, полу, родном идентитету, сексуалној оријентацији, имовном стању, социјалном и културном пореклу, рођењу, генетским особеностима, здравственом стању, поремећајима у развоју и инвалидности, брачном и породичном статусу, осуђивању, старосном добу, изгледу, чланству у политичким, синдикалним и другим организацијама и другима стварним, односно претпостављеним особним својствима, као и по другим основима а утврђеним законом којим се прописује забрана дискриминације.

*3.2. Забрана насиља, злостављања и занемаривања*

У установи је забрањено физичко, психичко, социјално, сексуално, дигитално и свако друго насиље, злостављање и занемаривање запосленог, дјеце, ученика, одраслог, родитеља или другог законског заступника или трећег лица у установи.

*3.3. Забрана понашања која вређује углед, част или достојанство*

Забрањено је свако понашање запосленог према детету, ученику и одраслици; детета, ученика и одраслог према запосленом; родитеља, односно другог законског заступника или трећег лица према запосленом; запосленог према родитељу, односно другом законском заступнику; детета, ученика и одраслог према другом детету, ученику или одраслој, којом се вређује углед, част или дигнитет.

Члан 7.

***За учињену повреду забране ученика могу се изрећи васпитно-дисциплинске мере:***

1. **укор директора или укор наставничког већаи**
2. **премештај ученикаод петог до осмог разреда у другу основну школу, на основу одлуке наставничког већа, уз сагласност школе у коју прелази, а уз обавештење родитеља, односно другог законског заступника.**

Члан 8.

За учињену повреду забране из члана 7. могу се одредити следеће активности друштвено-корисног, односно хуманитарног рада, као што је приказано у доле наведној табели:

|  |  |  |  |
| --- | --- | --- | --- |
| ПОВРЕДА ЗАБРАНЕ | АКТИВНОСТИ | УЧЕСТАЛОСТ | ВРЕМЕНСКИ ПЕРИОД |
| ЗАБРАНА ДИСКРИМИНАЦИЈЕ | - организовање предавања / презентација на тему људских права, као и права деце;- организовање предавања / презентација за ученике на неку од тема у вези са грађанским правима, обавезама и одговорностима;- организовање предавања / презентација за родитеље на неку од тема у вези са грађанским правима, обавезама и одговорностима у сарадњи са стручним сарадником и / или наставником;- учествовање у организацији хуманитарне акције за помоћ и подршку угроженим (Црвени крст, Свратиште, установе заштите деце без родитељског старања и др.);-подршка педагошком помоћнику или личном пратиоцу у пружању подршке ученицима. | 3-4 пута недељно | 4 недеље |
| ЗАБРАНА НАСИЉА, ЗЛОСТАВЉАЊА И ЗАНЕМАРИВАЊА | 3-4 пута недељно | 4 недеље |
| ЗАБРАНА ПОНАШАЊА КОЈЕ ВРЕЂА УГЛЕД, ЧАСТ ИЛИ ДОСТОЈАНСТВО | 3-4 пута недељно | 4 недеље |
|  |  |  |

Члан 9.

 Активности друштвено-корисног, односно хуманитарног рада, предвиђених за одговарајући облик повреде обавезе ученика, односно повреде забране ученика, тј. учињене лакше и теже повреде обавезе ученика и повреде забране ученика се могу комбиновати.

Лице задужено за остваривање и праћење активности

Члан 10.

Активности одређене уз васпитне мере опомена и укор одељењског старешине, одређује и прати њихово остваривање одељењски старешина самостално, а ако је потребно - уз подршку члана одељењског већа или стручног сарадника.

Активности одређене уз васпитну меру укор одељењског већа одређује одељењско веће, а прати одељењски старешина у сарадњи са једним или више наставника, односно стручним сарадником, које одреди одељењско веће.

Активности одређене уз васпитно-дисциплинску меру укор директора изриче директор, а прати одељењски старешина у сарадњи са једним или више наставника, односно стручним сарадником, које одреди директор решењем.

Активности одређене уз васпитно-дисциплинску меру укор наставничког већа, изриче наставничко веће, а прати одељењски старешина у сарадњи са једним или више наставника, односно стручним сарадником, које одреди директор решењем.

Вођење евиденције

Члан 11.

Лице задужено за остваривање и праћење води евиденцију о току спровођења активности.

Евиденција о току спровођења активности обухвата податке о:

- повреди обавезе ученика или повреди забране за коју се ученику одређује друштвено-користан, односно хуманитарни рад;

-обављеним консултацијама са родитељем/има односно другим законским заступницима ученика и изабраној активности друштвено-корисног, односно хуманитарног рада од предвиђених активности за меру која се изриче;

-планирању појачаног васпитног рада и плану обављања друштвено-корисног, односно хуманитарног рада;

-временском периоду/динамици, начину остваривања друштвено-корисног, односно хуманитарног рада;

- учешћу родитеља односно другог законског заступника ученика у остваривању плана;

-напомена уколико је активност одређена ученику који се образује по индивидуалном образовном плану;

- податак о поднетом извештају надлежном органу.

Евиденција из става 2. овог члана води се у електронском облику, у Табели - Евиденција о току спровођења активности друштвено-корисног и хуманитарног рада, која је дата у прилогу који је саставни део овог правилника.

Извештавање о ефектима друштвено-корисног, односно хуманитарног рада

Члан 12.

Лице које је задужено за праћење активности подноси извештај о ефектима друштвено-корисног, односно хуманитарног рада органима школе.

У зависности од тога која је васпитна или васпитно- дисциплинска мера изречена, задужено лице извештава одговарајући орган установе, и то:

- одељењско веће - за васпитне мере опомена и укор одељењског старешине;

- одељењско веће - за васпитну меру укор одељењског већа;

- директора школе - за васпитно-дисциплинску меру укор директора;

- наставничко веће - за васпитно-дисциплинску меру укор наставничког већа.

Завршна одредба

Члан 13.

Овај правилник ступа на снагу осмог дана од дана објављивања на огласној табли Школе.

У Угљару, дана 29.03.2019.године ПРЕДСЕДНИК ШКОЛСКОГ ОДБОРА

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Аритоновић Зорица

ПРИЛОГ

ТАБЕЛА - Евиденција о току спровођења активности друштвено-корисног и хуманитарног рада

|  |
| --- |
| ИМЕ И ПРЕЗИМЕ УЧЕНИКА: \_\_\_\_\_\_\_\_\_\_\_\_\_\_\_\_ ЛИЦЕ ЗАДУЖЕНО ЗА ВОЂЕЊЕ ЕВИДЕНЦИЈЕ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | **Подаци** | **Опис/напомена** |
| 1.  | Повреда обавезе/забране за коју се ученику одређује обавеза обављања друштвено-корисног и хуманитарног рада  |    |
| 2.  | Консултације са родитељем/законским заступником  |    |
| 3.  | Изабрана/е активност/и друштвено-корисног, односно хуманитарног рада  |    |
| 4.  | Извод из плана обављања друштвено-корисног, односно хуманитарног рада  |    |
| 5.  | Временски период/динамика остваривања активности  |    |
| 6.  | Начин остваривања активности  |    |
| 7.  | Учешће родитеља у остваривању активности  |    |
| 8.  | Да ли се ученик образује по индивидуалном образовном плану  |    |
| 9.  | Извештај о ефектима друштвено-корисног, односно хуманитарног рада  |    |

|  |  |
| --- | --- |
|   | ПОТПИС |
|   | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |